## Odluka o smjernicama za uključivanje Republike Hrvatske u Prijedlog uredbe Europskog parlamenta i Vijeća o uspostavljanju Instrumenta za povezivanje Europe, te u Prijedlog uredbe Europskog parlamenta i Vijeća o smjernicama Unije za razvitak Transeuropske prometne mreže

### NN 141/2012 (18.12.2012.), Odluka o smjernicama za uključivanje Republike Hrvatske u Prijedlog uredbe Europskog parlamenta i Vijeća o uspostavljanju Instrumenta za povezivanje Europe, te u Prijedlog uredbe Europskog parlamenta i Vijeća o smjernicama Unije za razvitak Transeuropske prometne mreže

VLADA REPUBLIKE HRVATSKE

2966

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 12. prosinca 2012. godine donijela

ODLUKU

O SMJERNICAMA ZA UKLJUČIVANJE REPUBLIKE HRVATSKE U PRIJEDLOG UREDBE EUROPSKOG PARLAMENTA I VIJEĆA O USPOSTAVLJANJU INSTRUMENTA ZA POVEZIVANJE EUROPE, TE U PRIJEDLOG UREDBE EUROPSKOG PARLAMENTA I VIJEĆA O SMJERNICAMA UNIJE ZA RAZVITAK TRANSEUROPSKE PROMETNE MREŽE

I.

Ovom Odlukom utvrđuju se smjernice za uključivanje Republike Hrvatske u Prijedlog uredbe Europskog parlamenta i Vijeća o uspostavljanju Instrumenta za povezivanje Europe, te u Prijedlog uredbe Europskog parlamenta i Vijeća o smjernicama Unije za razvitak Transeuropske prometne mreže.

II.

Prometni sustav Republike Hrvatske kao buduće države članice Europske unije treba, osim dijelova ukupne mreže prometnica određenih u okviru pregovora o pristupanju Republike Hrvatske Europskoj uniji, uključivati i dijelove Osnovne mreže određene Prijedlogom uredbe Europskog parlamenta i Vijeća o smjernicama Unije za razvitak Transeuropske prometne mreže, kao i dijelove koridora Osnovne mreže određene Prijedlogom uredbe Europskog parlamenta i Vijeća o uspostavljanju instrumenta za povezivanje Europe.

III.

U ostvarivanju ciljeva iz točke II. ove Odluke, Republika Hrvatska će tražiti uključivanje sljedećih prometnih pravaca u Osnovnu mrežu i koridore Osnovne mreže: autoceste i željezničke pruge visoke razine uslužnosti od državne granice s Republikom Slovenijom iz pravca Ljubljane preko Zagreba, do državne granice s Republikom Srbijom u pravcu Beograda (tzv. koridor X), zatim autoceste i željezničke pruge od državne granice s Republikom Mađarskom preko Zagreba do Rijeke (tzv. koridor Vb), te plovni put rijeke Dunav (tzv. koridor VII) s plovnim putem rijeke Save.

IV.

U ostvarivanju ciljeva iz točke II. ove Odluke, Republika Hrvatska će dodatno predložiti i uključivanje sljedećih prometnih pravaca u Osnovnu mrežu i koridore Osnovne mreže: autoceste i željezničke veze od državne granice s Republikom Slovenijom iz pravca Maribora do Zagreba (tzv. koridor Xa), zatim cestovnog pravca od državne granice s Republikom Mađarskom preko Osijeka prema Bosni i Hercegovini, te od Metkovića do Ploča tzv. koridor Vc), autoceste mora od Rijeke i Ploča kao i cestu uzduž jadranske obale (tzv. Jadransko-jonski pravac).

V.

Definicije položaja (trase) i projekata iz točaka III. i IV. ove Odluke čine Prilog i sastavni su dio ove Odluke.

VI.

Sva nadležna tijela državne uprave pri zastupanju interesa Republike Hrvatske i donošenju odluka pred institucijama Europske unije, u razgovorima s državama članicama Europske unije kao i s trećim državama, zastupajući interese Republike Hrvatske, dužna su postupati u skladu sa smjernicama za uključivanje Republike Hrvatske u Prijedlog uredbe Europskog parlamenta i Vijeća o uspostavljanju instrumenta za povezivanje Europe te u Prijedlog uredbe Europskog parlamenta i Vijeća o smjernicama Unije za razvitak Transeuropske prometne mreže utvrđenih ovom Odlukom.

VII.

Praćenje provedbe ove Odluke u nadležnosti je Ministarstva pomorstva, prometa i infrastrukture, koje Vladi Republike Hrvatske dva puta godišnje mora podnositi izvješća o njezinoj provedbi.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 910-04/12-05/34

Urbroj: 50301-05/05-12-2

Zagreb, 12. prosinca 2012.

Predsjednik
Zoran Milanović, v. r.

PRILOG

Položaj (trasa) i projekti

BALTIČKO-JADRANSKI KORIDOR

DEFINICIJE POLOŽAJA (TRASE)

Helsinki – Tallinn – Riga – Kaunas – Varšava – Katowice

Gdanjsk – Katowice

Katowice – Ostrava – Brno – Beč

Katowice – Žilina – Bratislava – Beč

Beč – Graz – Klagenfurt – Villach – Udine – Venezia – Bologna – Ravenna

Hrvatska:

Graz – Maribor – Krapina – Zagreb (koridor Xa);

Granica sa Slovenijom – Rijeka – Ploče – granica sa Crnom Gorom (Jadransko-jonska autocesta)

Dionice uključuju projekte:

|  |  |  |
| --- | --- | --- |
| Rupa – Rijeka – Žuta Lokva | ceste | –3 faze (dionica Križišće – Novi Vinodolski, dionica Novi Vinodolski – Senj, dionica Senj – Žuta Lokva):  – provedba: 2013. – 2017. |
| Zaprešić – Zabok | željeznica | – nadogradnja i elektrifikacija  – provedba: 2014.-2016. |
| Zabok – Krapina – granica sa Slovenijom | željeznica | – nadogradnja i elektrifikacija  – provedba: 2014.-2016. |

MEDITERANSKI KORIDOR

DEFINICIJE POLOŽAJA (TRASE)

Algeciras – Bobadilla – Madrid – Zaragoza – Tarragona

Sevilla – Bobadilla – Murcia

Cartagena – Murcia – Valencia – Tarragona

Tarragona – Barcelona – Perpignan – Lyon – Torino – Novara – Milano – Verona – Padova

Venezia – Ravenna/Trst/Koper – Ljubljana – Budimpešta – granica s Ukrajinom

Hrvatska:

Rijeka – Zagreb – granica s Mađarskom (koridor Vb)

Budimpešta – Osijek – BiH – Ploče (koridor Vc)

Granica sa Slovenijom – Zagreb – granica sa Srbijom (koridor X)

Dionice uključuju projekte:

|  |  |  |
| --- | --- | --- |
| Luka Rijeka | morska luka | Nadogradnja i izgradnja kontejnerskog terminala |
| Goljak – Skradnik | željeznica | Izgradnja nove željezničke pruge :  – dokumentacija (IPA 2007. – 2011.),  – provedba: 2016. – 2020. |
| Hrvatski Leskovac–Karlovac | željeznica | Izgradnja nove željezničke pruge i drugog kolosijeka na pojedinim dijelovima dionice Hrvatski Leskovac – Karlovac  – dokumentacija (IPA 2007. – 2011.)  – implementacija: 2016. – 2019. |
| Dugo Selo – Križevci | željeznica | Izgradnja drugog kolosijeka i rekonstrukcija pruge:  – provedba: 2014. – 2017. |
| Križevci – Koprivnica – granica s Mađarskom | željeznica | Izgradnja drugog kolosijeka i rekonstrukcija željezničke pruge  – dokumentacija (IPA 2007. – 2011.),  – provedba: 2016. – 2020. |

|  |  |  |
| --- | --- | --- |
| Zagreb – Sisak, dionica Lekenik – Sisak | ceste | Izgradnja autoceste  – dokumentacija 2014.,  – provedba: 2015. – 2017. |
| Zagreb (Klara) – Sisak | željeznica | Priprema projekta i druge projektne dokumentacije za obnovu, nadogradnju i izgradnju 2 kolosijeka |
| Dugo Selo – Novska | željeznica | Nadogradnja i rekonstrukcija  3 faze:  – dokumentacija (IPA 2007. – 2011.),  – obnova (2015. – 2018.),  – izgradnja i unaprjeđenje: 2017. – 2021. |
| Okučani – Novska | željeznica | Obnova i rekonstrukcija pruge, u provedbi |
| Okučani – Vinkovci | željeznica | Priprema projekata i druge projektne dokumentacije za obnovu i modernizaciju dionice željezničke pruge |
| Vinkovci – Vukovar | željeznica | Modernizacija, nadogradnja i elektrifikacija pruge,  – provedba: 2014. – 2016. |
| Granica s Mađarskom – Beli Manastir – Osijek-Svilaj | ceste | 2 dionice  – dokumentacija,  – izgradnja: dionice od granice s Mađarskom – Beli Manastir: 2015. – 2016.  – izgradnja dionice Beli Manastir-Osijek: 2013. – 2015. |

STRASBOURG-DUNAVSKI KORIDOR

DEFINICIJE POLOŽAJA (TRASE)

Strasbourg – Stuttgart – München – Wels/Linz

Strasbourg – Mannheim – Frankfurt – Würzburg – Nürnberg
– Regensburg – Passau – Wels/Linz

Wels/Linz – Beč – Bratislava

Beč/Bratislava – Budimpešta – Arad – Bašov – Bukurešt
– Constanta – Sulina

Hrvatska:

Drava: granica s Mađarskom – Goričan – Osijek – Aljmaš
– rijeka Dunav

Dunav: granica s Mađarskom – Batina – Vukovar – Ilok

– granica sa Srbijom

Sava: granica sa Slovenijom – Zagreb – Sisak – Slavonski Brod
– granica sa Srbijom

Dionice uključuju projekte:

|  |  |  |
| --- | --- | --- |
| Rijeka Sava | unutarnji plovni putovi | Obnova i unaprjeđenje plovnog puta  – dokumentacija (IPA 2007. – 2011.)  – provedba: 2016. – 2018. |
| Luka Slavonski Brod (Sava) | unutarnji plovni putovi | 1. Izgradnja terminala za opasne terete:  – dokumentacija (IPA 2007. – 2011.)  – provedba: 2015. – 2017.,  2. Izgradnja lučke infrastrukture:  – provedba: 2014. – 2015. |
| Riječni informacijski sustav (RIS) Sava | unutarnji plovni putovi | – implementacija sustava |
| Luka Sisak (Sava) | unutarnji plovni putovi | Izgradnja komunalnog pristaništa:  – dokumentacija (IPA 2007. – 2011.),  – provedba: 2014. – 2016. |
| Luka Osijek (Drava) | unutarnji plovni putovi | 1. Izgradnja terminala za rasute terete:  – provedba: 2014. – 2016.  2. Izgradnja južnog pristaništa dokumentacija (IPA 2007. – 2011.)  – provedba: 2015. – 2017.  3. Izgradnja intermodalne infrastrukture  – provedba: 2014. – 2016. |
| Rijeka Dunav | unutarnji plovni putovi | Sanacija, rekonstrukcija i regulacijski radovi |
| Luka Vukovar (Danube) | unutarnji plovni putovi | Rekonstrukcija nove luke istok:  – dokumentacija (IPA 2007. – 2011.),  – provedba: 2015. – 2017. |
| Kanal Sava – Dunav | unutarnji plovni putovi | Priprema dokumentacije |

141 18.12.2012 Odluka o smjernicama za uključivanje Republike Hrvatske u Prijedlog uredbe Europskog parlamenta i Vijeća o uspostavljanju Instrumenta za povezivanje Europe, te u Prijedlog uredbe Europskog parlamenta i Vijeća o smjernicama Unije za razvitak Transeuropske prometne mreže

141 18.12.2012 Odluka o smjernicama za uključivanje Republike Hrvatske u Prijedlog uredbe Europskog parlamenta i Vijeća o uspostavljanju Instrumenta za povezivanje Europe, te u Prijedlog uredbe Europskog parlamenta i Vijeća o smjernicama Unije za razvitak Transeuropske prometne mreže

141 18.12.2012 Odluka o smjernicama za uključivanje Republike Hrvatske u Prijedlog uredbe Europskog parlamenta i Vijeća o uspostavljanju Instrumenta za povezivanje Europe, te u Prijedlog uredbe Europskog parlamenta i Vijeća o smjernicama Unije za razvitak Transeuropske prometne mreže

Odluka, NN 141/2012-2966